جمهور باشقانی رجب طیب اردوغان تورک میللتی‌نین بیرلیک اولاندا نلر ائده بیله جگینی زیتون دالی حرکاتی‌نین بوتون دونیایا گؤستردیگینی وورغولادی.
آنکارادا هاک-ایش اولوسلار آراسی قادین گونو پروگرامیندا وطنداش‌لارا سس‌لنن رجب طیب اردوغان چیخیشیندا دئدی: تورکیه سلاح‌لی قوه‌لری‌نین سوریه-نین عفرین بؤلگه‌سینده ترور تشکیلاتی پ.کا.کا/کا.ج.کا/پ.ی.د-ی.پ.گ و داعش عضو‌لرینی ضررسیزلش‌دیرمک، دوست و قارداش بؤلگه خالقینی تضییق و ظلم‌دن خلاص ائتمک اوچون ژانویه‌نین  20-ده باشلادیغی زیتون دالی حرکاتی چرچیوه‌سینده ضررسیزلش‌دیریلن تروریست سایی 2960-ا چاتیب
سون عفرین  حادثه‌سی، پروسئس‌لر، شوکورلر اولسون، بیزه بیر شئیی گؤستردی. بو میللت گوج‌لو بیر میللت‌دیر. بو میللت کئیفیت‌لی بیر میللت‌دیر. بو میللت بیر اولونجا، ایری اولونجا، دیری اولونجا، قارداش اولونجا نلر ائده بیله جگینی اورتایا قویور. تورک عسگری عفرینه دوغرو امین آدیم‌لارلا یولونا داوام ائدیر. الراعی، جرابلس و الباب-ی نئجه نظارته کئچیردیکسه، عفرینی ده 2 مین کیلومتر اراضینی آلیب صاحب‌لرینه تسلیم ائدجییک".
